
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	     Bucureşti, 6 martie 2023               

     PL-x 55/2023            


                                                                                 4c-13/107/2023
AVIZ
asupra Proiectului de Lege privind aprobarea Ordonanţei de urgenţã a Guvernului nr.171/2022 pentru accelerarea implementării proiectelor de infrastructură finanţate din fonduri externe nerambursabile, precum şi pentru modificarea şi completarea unor acte normative
În conformitate cu prevederile art. 95 și 117 alin.(3) din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu Proiectul de Lege privind aprobarea Ordonanţei de urgenţã a Guvernului nr.171/2022 pentru accelerarea implementării proiectelor de infrastructură finanţate din fonduri externe nerambursabile, precum şi pentru modificarea şi completarea unor acte normative , trimis cu  adresa  nr. PL x 55 din 13 februarie 2023 și înregistrat cu nr. 4c-13/107  din 13 februarie 2023.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Senatul a adoptat proiectul de lege în ședința din 8 februarie 2023.   

Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de lege în şedinţa din 6 martie 2023.

Proiectul de lege are ca obiect de reglementare crearea cadrului metodologic de obţinere a acordurilor/avizelor/certificatelor de către beneficiarii de fonduri externe nerambursabile pentru proiecte de infrastructură de interes public, care au încheiate contracte de finanţare în condiţiile legii. Potrivit proiectului, se defineşte termenul de „infrastructură de interes public” ca fiind acele categorii de investiţii care sunt proprietatea statului sau, după caz, a unităţilor administrativ teritoriale şi sunt finanţate din fonduri externe nerambursabile. În această categorie se încadrează şi proiectele aflate în faza anterioară acordării finanţării, respectiv în faza de pregătire şi care, pentru a fi aprobate la finanţare, trebuie să prezinte acorduri/avize/certificate de natura celor ce fac obiectul actului normativ.

La dezbateri, membrii comisiei au examinat proiectul de lege supus avizării, expunerea de motive și avizul favorabil al Consiliului Legislativ.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a Proiectului de Lege privind aprobarea Ordonanţei de urgenţã a Guvernului nr.171/2022 pentru accelerarea implementării proiectelor de infrastructură finanţate din fonduri externe nerambursabile, precum şi pentru modificarea şi completarea unor acte normative.
În raport de obiectul şi conţinutul reglementării, proiectul de lege face parte din categoria legilor ordinare. 

                       PREŞEDINTE,                                         SECRETAR,

                        Laura VICOL                                 László-Zsolt LADÁNYI 

Consilier parlamentar, Paul Şerban

